Vrystaatse man verdwyn spoorloosSydney Cooper word sedert Dinsdag vermis. (Foto: Verskaf) Die Bainsvlei-polisie in die Vrystaat het ŉ beroep op mense gedoen om na vore te kom met enige inligting oor ŉ Bloemfonteinse man wat nou reeds etlike dae lank vermis word. Sydney Cooper is Dinsdag die laaste keer in sy wit Suzuki Swift, met die registrasienommer ND 891 739, in die omgewing gesien, sê brig. Motantsi Makhele, polisiewoordvoerder. “Sy suster het hom as vermis aangemeld.” Cooper woon in Langenhovenpark in die stad. Die polisie het mense met inligting oor waar Cooper hom moontlik bevind gevra om sers. Teboho Walter Samusho te bel by 068 073 1408, of die Stop Misdaadnommer by 08600 10111.